Limbažos

**PASKAIDROJUMA RAKSTS**

**Limbažu novada pašvaldības 2021.gada 28.janvāra saistošajiem noteikumiem Nr.2**

**“Limbažu novada sabiedriskās kārtības un teritorijas uzturēšanas noteikumi”**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Īss projekta satura izklāsts | Atbilstoši likuma "[Par pašvaldībām](https://likumi.lv/ta/id/57255-par-pasvaldibam)" [43. panta](https://likumi.lv/ta/id/57255-par-pasvaldibam#p43) pirmās daļas 6. punktam pašvaldība tiesīga izdot saistošos noteikumus par sanitārās tīrības uzturēšanu un īpašumam piegulošās publiskā lietošanā esošās teritorijas kopšanu. Tā paša panta pirmās daļas 4.punkts nosaka, ka pašvaldība ir tiesīga izdot saistošos noteikumus par sabiedrisko kārtību, arī par namu un to teritoriju uzturēšanu (5.punkts).  Likuma "[Par pašvaldībām](https://likumi.lv/ta/id/57255-par-pasvaldibam)" [43. panta](https://likumi.lv/ta/id/57255-par-pasvaldibam#p43) trešā daļa nosaka, ka dome var pieņemt saistošos noteikumus, arī lai nodrošinātu pašvaldības autonomo funkciju un brīvprātīgo iniciatīvu izpildi.  Saistošo noteikumu mērķis ir nodrošināt Limbažu novada pašvaldības teritorijā esošo nekustamo īpašumu un īpašumam piegulošo teritoriju sakoptību un sanitāro tīrību.  Izdodot saistošos noteikumus, noteikt piemērojamo naudas sodu apmērus, ievērojot [Administratīvās atbildības likumu](https://likumi.lv/ta/id/303007-administrativas-atbildibas-likums). |
| 2. Projekta nepieciešamības pamatojums | Limbažu novada domes 2010.gada 22.aprīļa saistošie noteikumi Nr. 20 “Limbažu novada sabiedriskās kārtības noteikumi” ir kļuvuši neatbilstoši pašreizējai situācijai, Administratīvās atbildības likums neparedz atkārtotību kā atbildību pastiprinošu līdzekli. Pašreizējos noteikumos ir ietvertas normas, kas dublē citus ārējos normatīvos aktus.  Lai ievērotu dubultās sodīšanas aizlieguma principa ievērošanu (soda piemērošanu par atkārtoti izdarītu tādu pašu administratīvo pārkāpumu gada laikā) un nodrošinātu administratīvā pārkāpuma soda apmēra definējuma prasības atbilstoši [Administratīvās atbildības likumam](https://likumi.lv/ta/id/303007-administrativas-atbildibas-likums).  Saistošie noteikumi ir izdodami saskaņā ar [Administratīvās atbildības likumu](https://likumi.lv/ta/id/303007-administrativas-atbildibas-likums).  Saistošajos noteikumos tiek paredzēts:  – kompetentās institūcijas, kas veic administratīvā pārkāpuma procesu un pieņem lēmumu administratīvā pārkāpuma lietā;  – piemērojamos naudas sodus, izsakot naudas sodu vienībās;  – atsevišķām trūcīgām un maznodrošinātām personām pašvaldība veiks pieguļošās teritorijas pļaušanu. |
| 3. Informācija par plānoto projekta ietekmi uz pašvaldības budžetu | Administratīvā sloga palielinājums vērtējams kā nebūt Sanitārai kopšanai fiziskām personām piederošā īpašuma pieguļošajā publiskā koplietošanas teritorijā Limbažu novada pilsētās ir paredzēti līdzekļi 2020. gada budžetā. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Saistošie noteikumi ir saistoši jebkurai fiziskajai un juridiskajai personai. |
| 5. Informācija par administratīvajām procedūrām | Kontrolēt saistošo noteikumu izpildi un veikt administratīvā pārkāpuma procesu atbilstoši normatīvajos aktos noteiktajai kompetencei var Limbažu novada pašvaldības policijas amatpersonas. Administratīvo pārkāpumu lietu izskatīšanu veic Limbažu novada pašvaldības Administratīvā komisija normatīvajos aktos noteiktajā kārtībā.  Par saistošo noteikumu piemērošanu privātpersona var vērsties Limbažu novada pašvaldības policijā vai Limbažu novada domē. |
| 6. Informācija par konsultācijām ar privātpersonām | Saistošo noteikumu izstrādes procesā konsultācijas ar privātpersonām netika veiktas. |

Limbažu novada pašvaldības

Domes priekšsēdētājs D.Zemmers